لچه
مریم یادگاری
سستگیں زِردانی هیال چی اَِنت
تئی کلوه پَمّن پْروشتگیں گرند اَنت
یات هیالانی چادر ءَ بست اَنت
دَرد وتی گرانیں اُگدهاں زُرت اَنت
نه شپی پاساں زرد ءَ تاهیرے
نه من ءَ نوداں داتگ اِهوالے
گم تئی اَندوهاں دل ءَ سند اَنت
نه من ءَ آرام نه ترا وابے
نه تئی مهرانی مراد سرجم
نه تئی اوستانی چراگ رُوک اَنت
شه من ءَ بے هال تو مه بو دلبر
تو منی جِند ءُ من تئی مهرم
تو منی زند ءُ تو منی همدم
تو منی لَجّانی هَمُک چیدگ
تو منی ماسانی توار لیلو
تو منی جیگ بند ءِ گهارانی
تو منی هاک ءِ وش بوهیں مِسکه
جَنتی زید ئے په بلوچستان
بَچ تئی هرجنگ ءِ پڑ ءَ باج بر